Diari Oficial de la Generalitat Valenciana


Sumari del DOGV 6276, del 27-05-2010 (2010/5723)

RESOLUCIÓ de 27 d'abril de 2010, de la Conselleria de Cultura i Esport, per la qual es reconeix la col·lecció de Castes i Races de Bous de Toreig de Massamagrell com a Col·lecció Museogràfica Permanent de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5723


Data del document
:   27-04-2010

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * Massamagrell
    * museu
    * legislació

RESOLUCIÓ de 27 d'abril de 2010, de la Conselleria de Cultura i Esport, per la qual es reconeix la col·lecció de Castes i Races de Bous de Toreig de Massamagrell com a Col·lecció Museogràfica Permanent de la Comunitat Valenciana. [2010/5723]  
Vista la documentació presentada per Juan Eres Andreu en la que se sol·licita el reconeixement de la Col·lecció de Castes i Races de Bous de Toreig de Massamagrell com a Col·lecció Museogràfica Permanent de la Comunitat Valenciana.  
Tenint en compte que l'esmentada Col·lecció reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i en l'Orde de 6 de febrer de 1991, de la Conselleria de Cultura, Educació i Ciència, per les que es regula el reconeixement de museus i col·leccions museogràfiques permanents de la Comunitat Valenciana.  
Vistos els informes tècnics favorables del Museu d'Etnologia de València i del Servici de Museus i a proposta de la directora general de Patrimoni Cultural Valencià, de 26 d'abril de 2010, resolc:  
Primer  
Reconéixer la Col·lecció de Castes i Races de Bous de Toreig de Massamagrell com a Col·lecció Museogràfica Permanent de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i en l'Orde de 6 de febrer de 1991 de la Conselleria de Cultura, Educació i Ciència.   
Segon  
Que es publique la present resolució en el Diari Oficial de la Comunitat Valenciana.  
Tercer  
Segons el que disposa l'article 13 de l'esmentada orde, la Conselleria de Cultura i Esport podrà anul·lar el seu reconeixement si es deixa de complir algun dels requisits exigits en la mencionada orde.  
Contra esta resolució, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera de Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació. En el cas que el recurrent siga una Administració Pública, caldrà ajustar-se al que disposa l'article 44 de la Llei 29/98, de 13 de juliol, reguladora de la Jurisdicció contenciosa administrativa.  
València, 27 d'abril de 2010.- La consellera de Cultura i Esport: Trinidad Mª Miró Mira.